**FINANSŲ IR BIUDŽETO SKYRIUS**

Plungės rajono savivaldybės kolegijai

**INFORMACIJA APIE PLUNGĖS RAJONO SAVIVALDYBĖS 2024 M. BIUDŽETO PROJEKTO RENGIMĄ**

Vadovaujantis Plungės rajono savivaldybės mero 2023 m. rugpjūčio 8 d. potvarkiu Nr. PE-215 „Dėl Plungės rajono savivaldybės 2024 metų biudžeto projekto rengimo darbų grafiko patvirtinimo“, pradėtas rengti 2024 m. Savivaldybės biudžeto projektas.

Iki 2023 m. spalio 25 d. asignavimų valdytojai ir kiti subjektai rengia biudžeto sąmatų projektus, formas, susijusias su pareigybių sąrašais, skaičiavimus, pagrindžiančius išlaidų poreikį, duomenis apie planuojamas surinkti įstaigų pajamas, pervedamas į biudžetą, ir pateikia užpildytas formas Finansų ir biudžeto skyriui.

2024 metų valstybės biudžeto ir savivaldybių biudžetų finansinių rodiklių patvirtinimo įstatymo projektas jau svarstomas Lietuvos Respublikos Seime ir numatomas tvirtinti šių metų gruodžio 5 d.

Įstatymo projekte numatyta gyventojų pajamų mokesčio dalis (procentais), tenkanti visų savivaldybių biudžetams nuo šio mokesčio pajamų į konsoliduotus valstybės biudžetą ir savivaldybių biudžetus – 51,11 procento (2023 m. yra 50,88), gyventojų pajamų mokesčio( toliau – GMP) dalis (procentais) – 1,0822 (2023 m. yra 1,1038).

Plungės rajono savivaldybei 2023 metams įstatymo projekte GMP be fiksuoto pajamų mokesčio už veiklas, kuriomis verčiamasi, turint verslo liudijimą planas – 32 505 tūkst. eurų, t. y. 3,978 mln. eurų arba 13,9 procento didesnis nei 2023 metų pradžioje patvirtintas GMP planas. Prognozuojama, kad 2023 m. GPM pajamų patikslintas planas bus įvykdytas.

2024 metų valstybės biudžeto ir savivaldybių biudžetų finansinių rodiklių patvirtinimo įstatymo projekte GPM kintamojoje dalyje yra numatytos lėšos – 4 456 tūkst. eurų:

1. minimaliems koeficientams padidinti – 179 tūkst. eurų;
2. valstybės tarnybos reformai įgyvendinti – 18 tūkst. eurų;

3. minimaliajai mėnesinei algai padidinti – 267 tūkst. eurų;

4. kultūros ir meno darbuotojų darbo užmokesčiui padidinti – 70 tūkst. eurų;

5. 2018–2023 metų sumos kintamajai gyventojų pajamų mokesčio daliai apskaičiuoti – 3 922 tūkst. eurų.

Įvertinus prognozuojamas pajamas iš GPM, pajamas ir mokesčius iš turto, rinkliavas ir kitas pajamas, savarankiškosioms funkcijoms vykdyti 2024 m. planuojame 35 515 tūkst. eurų (be likučių iš 2023 m., nes šiuo metu jie nežinomi), t. y. 3,025 mln. eurų arba 9,3 procento daugiau nei 2023 m. pradžioje patvirtintame biudžete.

Plungės rajono savivaldybės biudžeto 2023 m. pajamos ir 2024 m. prognozuojamų pajamų palyginimas pateikiamas 1 lentelėje (pridedama).

Finansų ir biudžeto skyriaus vedėja Daiva Mažeikienė